یونانیستانین باشکندی آتن‌ده، آشیری ساغچی قیزیل شفق پارتیسی عضوو بیر قروپ‌دان تورک علیهداری گؤستری ...
قیزیل شفق پارتی‌لی بیر قروپ، "یونانیستاندا میللی آزینلیق‌لار و اولوسلار آراسی تشکیلات‌لارین تکلیف‌لری" آدلی پانئلی باسدی.
حادثه، اینسان حاق‌لاری گونو چرچیوه‌سینده، دوستلوق، برابرلیک و باریش پارتیسی و هلسینکی اینسان حاق‌لاری ایزلمه کومیته‌سی یونانیستان گؤزلم طرفین‌دن تشکیل ائدیلن پانئلین ائدیلدیگی بینادا رئال‌لاشدی.
شهر مرکزین‌دکی آکادامیاس جاده‌سینده‌ اولان بینانین قارشی‌سیندا، اللرینده یونان بایراق‌لاری توپ‌لانان تخمینن 50 نفرلیک قروپ، بیر مدت عرقچی شعارلار آتدی.
داها سونرا، پانئلین اولدوغو سالونا چیخان قروپ، عرقچی ایفاده‌لردن اولارکن، تحقیر و سؤیوش‌لرله سالون‌داکی‌لارین قیشقیرتماغا چالیشدی. سالونو ترک ائتمه‌لرینه یؤنلیک چاغیریش‌لاری دینلمه‌ین قروپ عضو‌لری، تخمینن 10 دقیقه بویونجا حرکت‌لرینی داوام ائتدیردی.
آرا‌لاریندا قیزیل شفق پارتیسی میللت وکیل‌لری پاناگیوتیس لاگوس، ایلیاس پاناگیوتاروس و کونستانتینوس باربارووسیسین ده اولدوغو قروپ، داها سونرا بینانین قارشی‌سیندا یونان میللی مارشینی اوخویوب داغیلدی.
تخمینن بیر ساعت داوام ائدن عرقچی حرکت مدتینده اطرافدا هئچ بیر یونان پولیسی‌نین اولماماسی دقت چکدی.
دوستلوق، برابرلیک و باریش پارتیسی باشقانی کؤمکچی‌سی اوزان احمد اوغلو، امنیت ضعفیتینه دقت چکدی.
احمد اوغلو،
"تشکیلاتچی‌لار اولا‌راق قوروما مقصدلی پولیس طلب ائدیلدیگی حالدا، بینادا پولیس یوخ ایدی. چوخ داها پیس نتیجه‌لنه بیله‌جک بیر حادثه یاشادیق. پارتی رهبرلرینه و یا دینلییجی‌لره بیر سالدیری گله بیلردی. دؤووله‌بیلیردی‌لر، داها دا پیس شئی‌لر اولا بیلردی." شکلینده دانیشدی.
1990 'لارین باشیندا صادق احمد طرفین‌دن قورولان غرب تراکیا تورک‌لری‌نین سیاسی پارتیسی دوستلوق، برابرلیک و باریش پارتیسی باشقانی‌لیغینی مصطفی علی چاووش ائدیر.
